section_heading: Životopis
paragraph_text: Ivan Repušić je osnovno i srednje glazbeno obrazovanje završio u Glazbenoj školi "Blagoje Bersa" u Zadru. Potom je studirao dirigiranje na Muzičkoj akademiji u Zagrebu kod Igora Gjadrova i Vjekoslava Šuteja. Usavršavao se kod uglednih dirigenata Jorme Panule i Gianluigija Gelmettija te kao asistent Kazushija Onoa (Badisches Staatstheater Karlsruhe) i Donalda Runniclesa (Deutsche Oper Berlin).